Zaštita proizvoda na globalnom tržištu
Na nedavnoj konferenciji američke Kancelarije za patente i zaštitne znake, istaknuta je važnost zaštitnih znakova i logotipa 
Kostimirani karakteri nisu samo zabavljali posetioce šetkajući se po Nacionalnom sajmu zaštitnih znakova – oni su ih i obrazovali. Komesarka Debra Kon, iz Kancelarije za patente i zaštitne znake, kaže da ti znaci mogu imati mnoštvo različitih oblika, koji mogu da obuhvate i boje, mirise i zvuke. To je iznenadilo mnoge posetioce sajma. Kršenje zaštitnog znaka može da naškodi poslovnom ugledu, što je najmanje poželjno. Američki zvaničnici su prošle godine zaplenili falsifikovanu robu u vrednosti od gotovo 200 miliona dolara, koja je izgledala potpuno isto kao original. Mogu, takođe, da budu oštećeni i potrošači. Ci Ti Toner radi u Servisu za testiranje GED, koji razvija sistem za dobijanje diplome jednake američkom maturskom svedočanstvu. Servis ima više od tri hiljade ispostava za testiranje u svetu. „ Zabavljač Čabi Čeker, koji je 1960-ih popularisao igru tvist, predstavio je novu zaštićenu vrstu „čokoladice“, koju prodaje u dobrotvorne svrhe. Za vlasnike firmi, kao što je Čeker, koji planiraju da se prošire po globalnom tržištu, sajam je organizovao i seminare o zaštiti njihovih proizvoda. Debra Kon podseća da se odbrana zaštitnog znaka proteže samo do nacionalne granice. To je ono što je danas naučio i Dejvid Holms, muzičar koji prodaje svoje kompakt diskove i nastupa uživo. Holms međutim dodaje da sada razmišlja o zaštiti svog imena i vidu zaštitinog znaka na globalnom tržištu.